Di tsekliwin tigraɣlanin, tamedyazt d awal yebɣan ad d-yini taẓuri n umeslay, d yiwet n tewsit taqburt ger tewsatin n tsekla i d-yemmalen taẓuri n usenfali ɣef yiḥulfan, asugen, tilawayt, tikta... d wayen icudden ɣer tudert n umdan di temetti-is, tamedyazt d tin i d-yettasen s yiḍrisen d wawalen ama s ubrid n tira, neɣ s ubrid n yimi d taɣect i d-yessebganen cbaḥa n wawal d lmizan-is, daɣen nezmer ad d-nini tamedyazt tjemɛ-d agraw n wawalen d ṣṣut ilmend n usenfali ɣef yiḥulfan d lebni n cbaḥa n uḍris, d tawsit taseklant i yebnan ɣef yilugan d yiferdisen yettuneḥsaben d igejdanen deg usenfali n yisefra akka am tmeɣrut, taseddart, afyir... .ayen i d-yessebganen anect-agi d tabadut i d-yellan deg umawal  Larousse  :